Nízky tlak, malo sodíka, vapnika..
Dobrý den, co by ste mi odporucili ak mam velmi nizky tlak, z krvi vyslo malo sodika a vapnika. Pri hladani mi vzdy podsunie Draslik, ale to je asi nieco uplne ine..Dakujem...
Dobrý deň,
ďakujeme za Vašu otázku.
Problematike nízkeho krvného tlaku a možnostiam jeho zvýšenia (vrátane spôsobov dopĺňania sodíka) sa v minulosti venovala kolegyňa, ktorej odpoveď Vám prikladám v nasledujúcom
odkaze
.
V prípade nízkych hladín vápnika je taktiež možné jeho dopĺňanie z externých zdrojov. Jeho hlavnými zdrojmi v potrave sú mlieko a mliečne výrobky, minerálne vody, ryby, orechy, zelená listová zelenina, tofu, chia semienka, mandle a iné. Taktiež je vápnik možné dopĺňať formou liekov, či výživových doplnkov. Ak by bola hladina príliš nízka a Váš zdravotný stav si vyžadoval jeho dopĺňanie, predpokladám lekárom stanovenú vhodnú dávku na základe výsledkov z krvi. Ak však neprijímate dostatok vápnika stravou, môžete ho dopĺňať napríklad formou lieku
Calcii carbonas
. Dávkovanie je 1-4 tablety denne v závislovosti od príjmu vápnika v strave a individuálnych potrieb. Vhodnú dávku môžete taktiež konzultovať s lekárom, ktorému je známy Váš zdravotný stav.
V prípade, že vyššie uvedené rady neprinesú zlepšenie zdravotného stavu, odporúčam Vám obrátiť sa opakovane na lekára.
Prajem pekný zvyšok dňa.
S pozdravom
PharmDr. Veronika Kiabová